Diari Oficial de la Generalitat Valenciana


Sumari del DOGV 9457, del 26-10-2022 (2022/9624)

RESOLUCIÓ de 13 d'octubre de 2022, de l'Autoritat de Transport Metropolità de València, per la qual s'aprova la relació de llocs de treball del personal laboral propi de l'entitat.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9457

Data del DOGV
:   26-10-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/9624


Data del document
:   13-10-2022

Organisme emissor
:   Autoritat de Transport Metropolità de València

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 13 d'octubre de 2022, de l'Autoritat de Transport Metropolità de València, per la qual s'aprova la relació de llocs de treball del personal laboral propi de l'entitat. [2022/9624]  
L'article 18.1 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, estableix que «anualment, els ens del sector públic de la Generalitat a què fa referència la present norma publicaran en el Diari Oficial de la Generalitat Valenciana una relació de llocs de treball o plantilles».  
Així mateix, la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, determina en l'article 9, apartat 3.2.b, que les organitzacions incloses en el sector públic instrumental de la Generalitat, en els termes definits en l'article 2.3 de la Llei 1/2015 de la Generalitat, d'hisenda pública, del sector públic instrumental i de subvencions, publicaran «la plantilla orgànica de places, la relació de llocs de treball o instrument anàleg de planificació dels recursos humans i retribució econòmica anual».  
  
D'acord amb l'article 9.3.f del Reglament orgànic i funcional de la Conselleria d'Hisenda i Model Econòmic, aprovat pel Decret 171/2020, de 30 d'octubre, del Consell, el director gerent de l'ATMV, amb data 21 d'abril de 2022, va sol·licitar informe preceptiu a la Direcció General del Sector Públic, Model Econòmic i Patrimoni sobre la proposta de relació de llocs de treball del personal laboral propi de l'ATMV.  
  
Vist l'informe favorable de la Direcció General del Sector Públic d'11 d'octubre de 2022 sobre la proposta de relació de llocs de treball del personal laboral propi de l'ATMV del 2022.  
De conformitat amb el que es preveu en l'article 16, apartat 1, lletra c), del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València (DOGV 8076, 04.07.2017), correspon a la Direcció Gerència l'exercici de la direcció superior del seu personal i l'elaboració de les propostes en matèria de personal a l'òrgan competent de la Generalitat en matèria de funció pública.  
En virtut de tot el que s'ha exposat, resolc:  
  
Primer  
Aprovar la relació de llocs de treball que figura en l'annex que s'adjunta a aquesta resolució, i que correspon al personal laboral propi de l'Autoritat de Transport Metropolità de València.  
  
Segon  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que no esgota la via administrativa, podrà interposar-se recurs d'alçada, davant el Consell d'Administració de l'ATMV, en el termini d'un mes, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, i l'article 22.4 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València. Tot això sense perjudici que s'utilitze qualsevol altre que s'estime procedent.  
  
  
València, 13 d'octubre de 2022.- El director gerent de l'ATMV: Manuel Martínez Grau.